stanford-oval/wikipedia huggingface dataset:
ท่าอากาศยานนานาชาติภูเก็ต

สำหรับความหมายอื่นของ "ภูเก็ต" ดูที่ ภูเก็ต (แก้ความกำกวม)
ท่าอากาศยานนานาชาติภูเก็ต หรือ สนามบินภูเก็ต  เป็นสนามบินตั้งอยู่ที่ตอนเหนือสุดของเกาะภูเก็ต เป็นท่าอากาศยานที่มีเที่ยวบินหนาแน่นเป็นอันดับที่สามของประเทศ รองจากท่าอากาศยานนานาชาติสุวรรณภูมิ และท่าอากาศยานนานาชาติดอนเมือง เป็นท่าอากาศยานที่ให้บริการเที่ยวบินระหว่างประเทศ (International Airport) มีเที่ยวบินทั้งในและต่างประเทศ บินมาลงทุกวัน ซึ่งเป็นจังหวัดที่มีมาตรฐานทั้งในด้านการท่องเที่ยว เศรษฐกิจ ท่าอากาศยานนานาชาติภูเก็ต ตั้งอยู่เลขที่ 222 ทางหลวงแผ่นดินหมายเลข 4026 ตำบลไม้ขาว อำเภอถลาง จังหวัดภูเก็ต ห่างจากตัวเมืองภูเก็ตประมาณ 32 กิโลเมตร เนื้อที่โดยประมาณ 1,382 ไร่ แท๊กซี่เวย์ 8 จุด ทิศเหนือเป็นภูเขา ทิศใต้เป็นสวนยางพารา ทิศตะวันตกเป็นชายฝั่งทะเลอันดามัน สามารถรองรับผู้โดยสารได้ 6,500,000 คนต่อปี โดยในปี พ.ศ. 2557 บริษัท ท่าอากาศยานไทย จำกัด (มหาชน) มีแผนที่จะขยายสนามบินแห่งนี้ ซึ่งจะช่วยให้สนามบินสามารถรองรับผู้โดยสารได้ 12,500,000 คนต่อปี ปัจจุบันส่วนต่อขยายอาคารผู้โดยสารระหว่างประเทศแห่งใหม่ได้เปิดใช้บริการแล้ว พ.ศ. 2561 ท่าอากาศยานภูเก็ต รับผู้โดยสารทั้งหมด 25 ประเทศทั่วโลก ได้แก่ ประเทศอังกฤษ ประเทศอิตาลี ประเทศเยอรมนี ประเทศจีน ประเทศรัสเซีย ประเทศสวีเดน ประเทศกาตาร์ ประเทศมาเลเซีย ประเทศอินเดีย ประเทศตุรกี ประเทศเกาหลีใต้ สหรัฐอาหรับเอมิเรตส์ ประเทศฟินแลนด์ ประเทศคีร์กีซสถาน ประเทศเวียดนาม ประเทศสิงคโปร์ ประเทศสวิตเซอร์แลนด์ ประเทศกัมพูชา ประเทศพม่า ประเทศออสเตรเลีย ประเทศยูเครน ประเทศเดนมาร์ก ประเทศโปแลนด์ ประเทศอิหร่าน ประเทศนอร์เวย์
โดยประเทศนอร์เวย์ทำการบินเมื่อวันที่ 17 ธันวาคม 2561 สายการบิน TUI Nordic จาก ท่าอากาศยานออสโล การ์เดอร์มอน และประเทศอิตาลี โดยสายการบิน Neos ทำการบินจาก ท่าอากาศยานมิลาโนมัลเปนซาเมืองมิลานแวะ ท่าอากาศยานนานาชาติฟู้โกว๊ก ปลายทางท่าอากาศยานภูเก็ต  ในเที่ยวบิน NO279ไม่รวม ฮ่องกง และ มาเก๊า ซึ่งเป็นเขตบริหารพิเศษ
ในวันที่ 5 มกราคม พ.ศ. 2562 สายการบินอุซเบกิสถานแอร์เวย์ ทำการบินจากเมืองทาชเคนต์ ประเทศอุซเบกิสถาน มายังท่าอากาศยานภูเก็ตในเที่ยวบิน HY535/HY536 นับเป็นประเทศล่าสุดที่ทำการบินมายังท่าอากาศยานภูเก็ต
ในวันที่ 14 กรกฎาคม พ.ศ. 2567 เที่ยวบิน P4 787 ทำการบินตรงจากเอเซย์ ซ่า EZEIZA บัวโนสไอเรสมายังท่าอากาศยานนานาชาติภูเก็ต นับเป็นเที่ยวบินตรงครั้งแรกระหว่างทวีปอเมริกาใต้กับทวีปเอเซีย
สายการบินที่ให้บริการ > อาคารผู้โดยสารภายในประเทศ (2)

| สายการบิน | จุดหมายปลายทาง | อาคารผู้โดยสาร |
| --- | --- | --- |
| บางกอกแอร์เวย์ | กรุงเทพฯ-สุวรรณภูมิ, เชียงใหม่, สมุย, พัทยา-อู่ตะเภา, หาดใหญ่ | 2 |
| นกแอร์ | กรุงเทพฯ-ดอนเมือง | 2 |
| ไทยไลอ้อนแอร์ | กรุงเทพฯ-ดอนเมือง | 2 |
| ไทยแอร์เอเชีย | กรุงเทพฯ-ดอนเมือง, กรุงเทพฯ-สุวรรณภูมิ, เชียงใหม่, ขอนแก่น, อุดรธานี | 2 |
| การบินไทย | กรุงเทพฯ-สุวรรณภูมิ | 2 |
| ไทยเวียดเจ็ทแอร์ | กรุงเทพฯ-สุวรรณภูมิ, เชียงใหม่, เชียงราย | 2 |
สายการบินที่ให้บริการ > สายการบินที่เคยทำการบินในอดีต

| สายการบิน | จุดหมายปลายทาง |
| --- | --- |
การบินไทย: ท่าอากาศยานดอนเมือง, หาดใหญ่, เชียงใหม่​
โอเรียนต์ไทยแอร์ไลน์: ท่าอากาศยานนานาชาติดอนเมือง
ภูเก็ตแอร์ไลน์: ท่าอากาศยานนานาชาติดอนเมือง
กานต์แอร์: ท่าอากาศยานนานาชาติเชียงใหม่
เมียนมาร์เนชันแนลแอร์ไลน์: ย่างกุ้ง นีออส เกาะฟู้โกว๊ก มิลาน
ไทยสมายล์: ท่าอากาศยานเชียงใหม่, ท่าอากาศยานดอนเมือง​, ท่าอากาศยานสุวรรณภูมิ
ไทยเวียดเจ็ทแอร์: อุดรธานี
ไทยแอร์เอเชีย: อู่ตะเภา, อุบลราชธานี
นกแอร์: หาดใหญ่, อุบลราชธานี​, อู่ตะเภา
แอร์เอเชีย: ปีนัง
นิวเจนแอร์เวย์: ท่าอากาศยานนครราชสีมา
สถิติ > เส้นทางการบินระหว่างประเทศ

| อันดับ | ท่าอากาศยาน | จำนวนผู้โดยสาร (คน) |
| --- | --- | --- |
| 1 | สิงคโปร์ | 884,104 |
| 2 | กัวลาลัมเปอร์ | 578,324 |
| 3 | ฮ่องกง | 567,534 |
| 4 | โซล-อินช็อน | 535,325 |
| 5 | มอสโก-โดโมเดโดโว | 233,650 |
| 6 | เซี่ยงไฮ้-ผู่ตง | 176,234 |
| 7 | เฉิงตู | 152,902 |
| 8 | อาบูดาบี | 115,208 |
| 9 | ฉงชิ่ง | 115,014 |
| 10 | สต็อกโฮล์ม-อาร์ลันดา | 112,033 |
สถิติ > เส้นทางการบินภายในประเทศ

| อันดับ | ท่าอากาศยาน | จำนวนผู้โดยสาร (คน) |
| --- | --- | --- |
| 1 | กรุงเทพฯ-สุวรรณภูมิ | 3,302,196 |
| 2 | กรุงเทพฯ-ดอนเมือง | 559,887 |
| 3 | เชียงใหม่ | 276,499 |
| 4 | เกาะสมุย | 158,537 |
| 5 | อุดรธานี | 89,954 |
| 6 | ระยอง/พัทยา | 31,963 |
สถิติ > จำนวนผู้โดยสารรายปี

| ปี (พ> ศ.) | ผู้ใช้บริการ (คน) | เปลี่ยนแปลง | จำนวนเที่ยวบิน |
| --- | --- | --- | --- |
| 2549 | 4,467,982 |  28.66% | 28,991 |
| 2550 | 5,478,137 |  22.61% | 38,368 |
| 2551 | 5,943,468 |  8.49% | 40,218 |
| 2552 | 5,441,585 |  8.44% | 35,995 |
| 2553 | 7,043,783 |  0.61% | 48,568 |
| 2554 | 8,467,995 |  20.22% | 56,673 |
| 2555 | 9,541,552 |  12.68% | 61,004 |
| 2556 | 11,342,491 |  18.87% | 72,589 |
| 2557 | 11,401,498 |  0.52% | 75,974 |
| 2558 | 12,859,356 |  12.79% | 84,758 |
| 2559 | 15,107,185 |  17.48% | 97,813 |
| 2560 | 16,855,178 |  11.57% | 106,093 |
| 2561 | 18,221,525 |  8.11% | 118,280 |
| 2562 | 18,118,440 |  0.57% | 115,576 |
ที่มา: บริษัท ท่าอากาศยานไทย จำกัด (มหาชน)
อุบัติเหตุในอดีต

31 สิงหาคม พ.ศ. 2530 – เครื่องบินโบอิง 737 (HS-TBC) ของสายการบินเดินอากาศไทย เที่ยวบินที่ 365 เดินทางจากหาดใหญ่ มุ่งหน้ามายังภูเก็ต ได้ประสบอุบัติเหตุตกทะเลขณะกำลังลงจอด ที่บริเวณใกล้กับสนามบินภูเก็ต ทำให้มีผู้เสียชีวิต 83 คน สาเหตุเกิดจากความสับสนของ นักบินสายการบินดรากอนแอร์ ที่ลงจอดในเวลาใกล้เคียงกัน กับเครื่องของบริษัทเดินอากาศไทย และเจ้าหน้าที่หอบังคับการบินซึ่งสังกัดกรมการบินพานิชย์ในขณะนั้น จึงเป็นเหตุให้ บริษัทวิทยุการบินแห่งประเทศไทยเข้ามาดำเนินการแทนในเวลาต่อมา
21 กรกฎาคม พ.ศ. 2540 เครื่องบิน Learjet 31 ทะเบียน 9V-ATD ของสายการบิน สิงคโปร์แอร์ไลน์ ทำการบินจากท่าอากาศยานภูเก็ตไปท่าอากาศยานระนองพร้อมนักบิน 2 ราย ประสบอุบัติเหตุตก เสียชีวิต 2 ราย
16 กันยายน พ.ศ. 2550 – สายการบินวัน-ทู-โก เที่ยวบินที่ 269 จากท่าอากาศยานดอนเมือง กรุงเทพมหานคร มุ่งหน้ามายังจังหวัดภูเก็ต พร้อมผู้โดยสารและลูกเรือ 130 คน ระหว่างที่ลงจอดบริเวณท่าอากาศยานภูเก็ต ทันที่ที่แตะพื้นรันเวย์เครื่องเสียการทรงตัว ลื่นไถลออกนอกรันเวย์ไปชนกับกำแพงดินซึ่งเป็นคันดินลาดเชิงเขา พร้อมเกิดระเบิดตามมา 2 ครั้ง ทำให้เครื่องบินหักเป็น 2 ท่อน และมีไฟลุกไหม้ ทำให้มีผู้เสียชีวิต 89 คนและบาดเจ็บ 41 คน สาเหตุเป็นความล้มเหลวในการโกอะราวนด์ของนักบิน และลมเฉือน
20 ธันวาคม พ.ศ. 2555 – สายการบินแอร์เบอร์ลินเที่ยวบินที่ AB-7425 เป็นเครื่องชนิด Airbus A330-200 ได้เกิดอุบัติเหตุเครื่องยนต์ขัดข้องขณะนำเครื่องขึ้นมุ่งหน้าสู่กรุงอาบูดาบี โดยต้องนำเครื่องบินกลับมาลงฉุกเฉินที่ท่าอากาศยานภูเก็ตส่งผลให้เครื่องบินออกล่าช้า 15 ชั่วโมง โดยมีผู้โดยสารส่วนหนึ่งเดินทางไปกับสายการบินเอทิฮัดเที่ยวบินที่ EY-403 ซึ่งย้อนกลับมารับผู้โดยสารที่ท่าอากาศยานภูเก็ตภายหลังจากที่ได้ออกเดินทางจากท่าอากาศยานสุวรรณภูมิส่งผลให้เที่ยวบินดังกล่าวล่าช้าไป3ชั่วโมงครึ่ง
21 กันยายน พ.ศ. 2559 – สายการบินไทย TG221 ทะเบียน HS-THB เป็นเครื่องบินชนิด Airbus 350-900 ได้เกิดอุบัติเหตุยางระเบิดไม่มีผู้ใดได้รับบาดเจ็บ สาเหตุเนื่องจากนักบินไม่ชินกับเครื่องบินชนิดใหม่และเป็นไฟล์ท Training นักบิน นักบินผู้ช่วยเป็นคนนำเครื่องบินลงจอด
10 มีนาคม พ.ศ. 2561 - สายการบิน สมาคมการบินสยาม ทะเบียน HS-PMS เป็นเครื่องบิน ชนิด Jabiru J450 เกิดอุบัติเหตุตก ที่ตำบลป่าคลอก มีผู้เสียชีวิต 2 ราย
9 พฤษภาคม พ.ศ. 2561 - สายการบินเคแอลเอ็มเที่ยวบิน 809 ลงฉุกเฉินพร้อมผู้โดยสารและลูกเรือเข้าพักที่โรงแรมในจังหวัดภูเก็ต
ดูเพิ่ม

รายชื่อท่าอากาศยานในประเทศไทย
แหล่งข้อมูลอื่น

เว็บไซต์ท่าอากาศยานนานาชาติภูเก็ตของ ทอท เก็บถาวร 2008-12-18 ที่ เวย์แบ็กแมชชีน
| ด ค ก ท่าอากาศยานเชิงพาณิชย์ในประเทศไทย |
| --- | --- |
กรุงเทพมหานครและปริมณฑล:  สุวรรณภูมิ (BKK)☆  ดอนเมือง (DMK)☆ 
ภาคกลาง:  พิษณุโลก (PHS)  สุโขทัย (THS) 
ภาคตะวันออก:  อู่ตะเภา ระยอง–พัทยา (UTP)☆  ตราด (TDX) 
ภาคตะวันตก:  แม่สอด (MAQ)☆  หัวหิน (HHQ) 
ภาคเหนือ:  เชียงใหม่ (CNX)☆  แม่ฟ้าหลวง เชียงราย (CEI)☆  ลำปาง (LPT)  แม่ฮ่องสอน (HGN)  น่านนคร (NNT)  แพร่ (PRH) 
ภาคตะวันออกเฉียงเหนือ:  ขอนแก่น (KKC)☆  อุดรธานี (UTH)☆  อุบลราชธานี (UBP)☆  นครพนม (KOP)  บุรีรัมย์ (BFV)  เลย (LOE)  ร้อยเอ็ด (ROI)  สกลนคร (SNO) 
ภาคใต้:  ภูเก็ต (HKT)☆  หาดใหญ่ (HDY)☆  กระบี่ (KBV)☆  สมุย (USM)☆  สุราษฎร์ธานี (URT)☆  นครศรีธรรมราช (NST)☆  ตรัง (TST)  นราธิวาส (NAW)  ชุมพร (CJM)  ระนอง (UNN) 
ไม่มีบริการเที่ยวบินพาณิชย์:  ปาย (PYY)  ปัตตานี (PAN)  สุรินทร์ภักดี (PXR)  ตาก (TKT)  แม่สะเรียง (MSR)  เพชรบูรณ์ (PHY)  นครราชสีมา (NAK)  เบตง (BTZ)☆ 
ยุติการใช้งาน:  อุตรดิตถ์ (UTR)  เชียงรายเก่า  เกาะพะงัน 
ระหว่างการก่อสร้างและอยู่ในแผน:  นครปฐม  บึงกาฬ  มุกดาหาร  เชียงใหม่ แห่งที่ 2  อันดามัน  พัทลุง 
☆ หมายถึง ท่าอากาศยานนานาชาติ
| ด ค กท่าอากาศยานภายใต้การบริหารงานของบมจ>  ท่าอากาศยานไทย |
| --- | --- |
กรุงเทพและปริมณฑล:  สุวรรณภูมิ  ดอนเมือง 
ภาคเหนือ:  แม่ฟ้าหลวง เชียงราย  เชียงใหม่ 
ภาคใต้:  ภูเก็ต  หาดใหญ่ 
บมจ. ท่าอากาศยานไทย • กระทรวงคมนาคม
ภายในอาคารผู้โดยสารภายในประเทศ พ.ศ. 2562
การบินไทย โบอิง 747-400 ออกจากสนามบินนานาชาติภูเก็ต
วิวจากหาดไม้ขาวขณะ การบินไทย แอร์บัส เอ330-300 ลงจอดที่ทางวิ่ง 09 ท่าอากาศยานนานาชาติภูเก็ต
ทางวิ่งสนามบิน โดยมีหาดไม้ขาวอยู่เบื้องหน้า
ท่าอากาศยานนานาชาติภูเก็ต พ.ศ. 2553
Boeing 777-300 ของโคเรียนแอร์ ใช้บินมาภูเก็ตในเที่ยวบินKE637
โบอิง 747-400 ของการบินไทย
Airbus A330-300 ของสายการบินฟินน์แอร์ ทำการบินเที่ยวบินAY38กำลังบินออกจากสนามบินภูเก็ต
Airbus A330-300 ของสายการบินแอโรฟลอต
Boeing 767-300ER ของสายการบินทียูไอฟลาย นอร์ดิก
Boeing 787-8 ของสายการบินทอมป์สันแอร์เวย์ส ที่สนามบินภูเก็ต
สวนิต คงสิริ

| สวนิต คงสิริ ม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงการต่างประเทศ
ดำรงตำแหน่ง 9 ตุลาคม พ.ศ. 2549 – 1 ตุลาคม พ.ศ. 2550
นายกรัฐมนตรี: สุรยุทธ์ จุลานนท์
ก่อนหน้า: ปรีชา เลาหพงศ์ชนะ
ถัดไป: ดอน ปรมัตถ์วินัย
 
ข้อมูลส่วนบุคคล
เกิด: 20 เมษายน พ.ศ. 2485 (82 ปี) กรุงเทพ ประเทศไทย
ศาสนา: พุทธ
คู่สมรส: หม่อมราชวงศ์หญิงวิภานันท์ รังสิต (หย่า)

นายสวนิต  คงสิริ (เกิด 20 เมษายน พ.ศ. 2485) นักการทูตชาวไทย อดีตรัฐมนตรีช่วยว่าการกระทรวงการต่างประเทศ ในรัฐบาลของ พลเอก สุรยุทธ์ จุลานนท์
ประวัติ

นายสวนิต  คงสิริ เกิดเมื่อวันที่ 20 เมษายน พ.ศ. 2485 ที่กรุงเทพมหานคร สำเร็จการศึกษาระดับปริญญาโท ด้านความสัมพันธ์ระหว่างประเทศ จากมหาวิทยาลัย The American University ประเทศสหรัฐอเมริกา ด้านครอบครัว เคยสมรสกับหม่อมราชวงศ์หญิงวิภานันท์ รังสิต มีบุตร 2 คน คือ นางสาวปิณิดา คงสิริ และนายนิตินันท์ คงสิริ
การทำงาน

นายสวนิต คงสิริ เริ่มรับราชการในกระทรวงการต่างประเทศ เมื่อปี พ.ศ. 2509 เคยดำรงตำแหน่งสำคัญในกระทรวงอาทิ อธิบดีกรมสารนิเทศ อธิบดีกรมเศรษฐกิจ รองปลัดกระทรวงการต่างประเทศ และยังเคยดำรงตำแหน่งสมาชิกวุฒิสภา ในระหว่างปี พ.ศ. 2538 - พ.ศ. 2539 อีกด้วย
นอกจากนั้นนายสวนิต คงสิริ ยังเคยดำรงตำแหน่งเอกอัครราชทูตไทย ณ กรุงเวียนนา สาธารณรัฐออสเตรีย เอกอัครราชทูตผู้แทนถาวรไทยประจำสำนักงานขององค์การสหประชาชาติและองค์การระหว่างประเทศอื่นๆ ณ กรุงเวียนนา อาทิ ทบวงการพลังงานปรมาณูระหว่างประเทศ (International Atomic Energy Agency หรือ IAEA) และองค์การพัฒนาอุตสาหกรรมแห่งสหประชาชาติ (UNIDO) เอกอัครราชทูตไทย ณกรุงปักกิ่ง สาธารณรัฐประชาชนจีน และเอกอัครราชทูตไทย ณ กรุงแคนเบอร์รา ประเทศออสเตรเลีย
ต่อมาในปี พ.ศ. 2549 ได้รับตำแหน่งรัฐมนตรีช่วยว่าการกระทรวงการต่างประเทศ ในรัฐบาลหลังการรัฐประหาร พ.ศ. 2549 ซึ่งนายสวนิต คงสิริ ได้ขอลาออกจากตำแหน่งเนื่องจากกรณีถือหุ้นเกิน 5 %
ปัจจุบันนายสวนิต คงสิริ ดำรงตำแหน่งผู้ช่วยเลขาธิการ สภากาชาดไทย
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2534 –  เหรียญจักรพรรดิมาลา (ร.จ.พ.)
องค์การปลดปล่อยสหปัตตานี

| องค์การปลดปล่อยสหปัตตานี |
| --- | --- |
Pertubuhan Pembebasan Bersatu Patani ڤرتوبوهن ڤمبيبسن برساتو ڤتنا   มีส่วนร่วมในความไม่สงบในชายแดนภาคใต้ของประเทศไทย

ปฏิบัติการ: ค.ศ. 1968 (1968) – ปัจจุบัน
แนวคิด: ลัทธิแบ่งแยกดินแดน ลัทธิอิสลาม ชาตินิยม
ผู้นำ: กาบิร อับดุลเราะห์มาน ดร. ฮารง มูเล็ง หะยีฮาดี บินรอซาลี
พื้นที่ปฏิบัติการ: ภาคใต้
ปรปักษ์:  ไทย
การสู้รบและสงคราม: ความไม่สงบในชายแดนภาคใต้ของประเทศไทย
ธงขององค์กรกู้เอกราชสหปาตานี พ.ศ 2511 – 2532
ธงขององค์กรกู้เอกราชสหปาตานี พ.ศ 2532 – 2548
ธงขององค์กรกู้เอกราชสหปาตานี พ.ศ 2548 – ปัจจุบัน
องค์การปลดปล่อยสหปัตตานี หรือ พูโล (อังกฤษ: Patani United Liberation Organization หรือ PULO) ก่อตั้งเมื่อ 22 มกราคม พ.ศ. 2511 โดยตวนกูบีรอ กอตอนีลอ หรือ อดุลย์ ณ วังคราม บัณฑิตจากอินเดีย ได้รวมเพื่อน ๆ จัดตั้งองค์กรนี้ที่ซาอุดิอาระเบีย การดำเนินงานในระยะแรกเน้นการปลุกระดมมวลชนโดยมีกลุ่มเป้าหมายที่ผู้นำศาสนาและผู้นำท้องถิ่น
พูโลจัดตั้งกองกำลังติดอาวุธสำเร็จเมื่อ พ.ศ. 2519 ผู้นำกองกำลังที่สำคัญมีหลายคน เช่น หะยียูโซะ ปากีสถาน และหะยีสะมะแอ ท่าน้ำ มีการส่งเยาวชนไปฝึกวิชาทหารและการก่อวินาศกรรมที่ลิเบียและซีเรีย องค์กรเริ่มมีปัญหาจากการปราบปรามของรัฐและนโยบายใต้ร่มเย็นในช่วงหลัง จน พ.ศ. 2525 จนนำไปสู่การแตกแยกภายในองค์กร
การแยกตัวเป็นพูโลเก่าและพูโลใหม่

พ.ศ. 2528 ดร.ฮารง อเมริกา หรือ ฮารง มูเล็ง บังคับให้ตนกูบีรอกอตอนีลาออก หะยีสะมะแอ ท่าน้ำที่อยู่ฝ่านตนกูบีรอไม่พอใจจึงเริ่มมีการแข็งข้อ พ.ศ. 2531 ดร.ฮารงถูกกดดันให้ลาออกจากตำแหน่ง ผลของความขัดแย้งนี้ทำให้หะยีสะมะแอแยกไปจัดตั้งกลุ่มอาบูยาบาลเมื่อ พ.ศ. 2532
การแยกตัวเป็นพูโลเก่าและพูโลใหม่ > พูโลใหม่

ดร.ฮารงและหะยีฮาดี บินรอซาลี ได้ปรับองค์กรใหม่เปลี่ยนชื่อและสัญลักษณ์ขององค์กร จน พ.ศ. 2536 หะยีดาโอ๊ะ ท่าน้ำ กับหะยีสะมะแอขัดแย้งกัน หะยีดาโอ๊ะหนุน ดร.ฮารงให้แยกมาจัดตั้งพูโลใหม่เมื่อ พ.ศ. 2538 จน พ.ศ. 2541 พูโลใหม่ประสบปัญหาเมื่อสมาชิกระดับแกนนำหลายคนถูกจับกุมรวมทั้งหะยีดาโอ๊ะ บางส่วนทยอยออกมอบตัว ปัจจุบันการต่อสู้ด้วยอาวุธของพูโลใหม่เหลือไม่มากนัก ส่วนใหญ่อยู่ในเขตจังหวัดนราธิวาสและยะลา กลุ่มนี้อยู่ภายใต้การนำของคณะกรรมการที่มี่จำนวนประมาณ 20 คน มีหะยีฮาดี บินรอซาลี เป็นผู้นำ และไม่มีผู้ใดปรากฏในสื่อมวลชน นอกจากลุกมาน บินลีมา ที่มีฐานเคลื่อนไหวในสวีเดน มีเว็บไซต์เป็นของตนเองคือ pulo.org จากนั้นใด้มีการเปลียนแปลงชื่อเว็บไซต์เป็น www.puloinfo.net
การแยกตัวเป็นพูโลเก่าและพูโลใหม่ > พูโลเก่า

กลุ่มของตนกูบีรอได้รับการเรียกขานว่าพูโลเก่าซึ่งแม้กลุ่มของดร.ฮารงจะแยกออกไปแล้ว แต่กลุ่มนี้ก็ยังมีความขัดแย้งภายในอยู่ระหว่างฝ่ายการเมืองและฝ่ายทหาร
การแยกตัวเป็นพูโลเก่าและพูโลใหม่ > พูโลผสม

ในวันที่ 1 พฤษภาคม 2548 พูโลเก่าและใหม่ได้ประชุมและลงมติให้ทั้งสองกลุ่มรวมตัวกันเป็นหนึ่งเดียวอีกครั้ง โดยมีนายกัสตูรี มะห์โกตา ในสวีเดนเป็นโฆษก
แหล่งข้อมูลอื่น

เว็บไซต์พูโล
วิเคราะห์พูโล
พูโลและการก่อการร้าย เก็บถาวร 2007-06-05 ที่ เวย์แบ็กแมชชีน
| ด ค กความไม่สงบในชายแดนภาคใต้ของประเทศไทย |
| --- | --- |
 ลำดับเหตุการณ์ 
กลุ่มติดอาวุธ:  ขบวนการแนวร่วมปฏิวัติแห่งชาติมลายูปัตตานี (BRN)  องค์การปลดปล่อยสหปัตตานี (PULO)  ขบวนการมูจาฮีดีนอิสลามปาตานี (GMIP)  แนวร่วมมูจาฮีดีนปัตตานี (BBMP)  ขบวนการแนวร่วมปลดแอกแห่งชาติปาตานี (BIPP)  ญะมาอะห์ อิสลามียะห์ (JI)  รุนดากุมปูลันเกอจิล (RKK) 
เหตุการณ์:  กรณีตากใบ  เหตุระเบิดในจังหวัดสงขลา พ.ศ. 2548  เหตุระเบิดในอำเภอหาดใหญ่ พ.ศ. 2549  เหตุระเบิดในกรุงเทพมหานคร พ.ศ. 2549  เหตุระเบิดในภาคใต้ของประเทศไทย พ.ศ. 2550  เหตุระเบิดในจังหวัดสงขลา พ.ศ. 2550  ความตึงเครียดในประเทศไทย พ.ศ. 2552  เหตุระเบิดในภาคใต้ของประเทศไทย พ.ศ. 2555  การปะทะที่บาเจาะ พ.ศ. 2556  เหตุระเบิดในภาคใต้ของประเทศไทย พ.ศ. 2556  เหตุระเบิดในอำเภอหาดใหญ่ พ.ศ. 2557  เหตุระเบิดในประเทศไทยเดือนสิงหาคม พ.ศ. 2559  เหตุระเบิดที่จังหวัดปัตตานี พ.ศ. 2560  การโจมตียะลา พ.ศ. 2562 
 ปตานี  การก่อการร้ายในประเทศไทย  กองทัพไทย  สำนักงานตำรวจแห่งชาติ 
| --- | --- |
ฐานข้อมูลการควบคุมรายการหลักฐาน :  VIAF
ศรชัย เมฆวิเชียร

| ศรชัย เมฆวิเชียร |
| --- | --- |
เกิด: 2 กุมภาพันธ์ พ.ศ. 2496 (71 ปี) ยง ปราบไชยโจร
อาชีพ: นักร้อง นักแสดง
ปีที่แสดง: พ.ศ. 2518-ปัจจุบัน​
สังกัด: เสียง​สยามแผ่นเสียง​เทป​กรุงไทยออดิ​โอ​
ศรชัย เมฆวิเชียร (2 กุมภาพันธ์ พ.ศ. 2496 - ) เป็นนักร้องลูกทุ่งชายเสียงดี และมีหน้าตาที่ดีเข้ามาเสริมความโด่งดัง รวมทั้งมีผลงานเพลงเป็นที่นิยมและรู้จักของแฟนเพลงมากมาย เขาเป็นศิษย์เอกอีกคนของครูฉลอง ภู่สว่าง และโด่งดังอย่างมากจากเพลง “ อ้อนจันทร์ และ “พายงัด “
ประวัติ

ศรชัย เมฆวิเชียร ผู้มีใบหน้าละม้ายคล้ายคลึง ยอดชาย เมฆสุวรรณ ยอดพระเอกดังแห่งยุคอีกคน มีชื่อจริงว่า ยง ปราบไชยโจร เป็นชาว อ.จักราช จ.นครราชสีมา เข้าสู่วงการเพลงลูกทุ่งไทยเหมือนกับนักร้องอีกหลายคนในยุคนั้น คือการตระเวนประกวดตามเวทีประกวดต่างๆจนเป็นที่รู้จักของวงการประกวดทั่วภาคอีสาน รวมทั้งเคยได้ร้องเพลงของศรคีรี ศรีประจวบ ที่โทรทัศน์ช่อง 5 ขอนแก่น​ จนไม่มีเวทีในภูมิภาคให้ขึ้นประกวดมากนัก
ต่อเมื่อมีคนชวนไปขึ้นร้องเพลงในงานวันเกษียณอายุพ่อของ อ.พรศักดิ์ จันทร์สีสุข ซึ่งรู้จักกับ สุเทพ วงศ์กำแหง นักร้องลูกกรุงชื่อดัง จึงออกปากฝากฝังให้สุเทพ วงศ์กำแหง ดูช่องทางการเป็นนักร้องให้  แต่สุเทพ วงศ์กำแหง ซึ่งอยู่ในวงการลูกกรุง ไม่กว้างขวางในวงการลูกทุ่ง จึงไม่สามารถช่วยอะไรได้มากนัก ศรชัย เมฆวิเชียรจึงต้องเดินหน้าการประกวดร้องเพลงต่อไป
เจอครูที่อู่ซ่อมรถ

ต่อมา ศรชัย เมฆวิเชียรมีโอกาสมาประกวดร้องเพลงที่เสียงสามยอด หลังวัดลาดพร้าว งานนี้เขาได้ที่ 2 เพราะร้องคร่อมจังหวะ อันเป็นจุดอ่อนสำคัญในการร้องเพลงของเขา จากนั้นศรชัยก็มาศึกษาเรื่องดนตรีกับครูฉลอง การะเกด และแดน สนธยา ที่ทำวง“ พัทยานายก “ พร้อมกับทำงานในอู่ซ่อมรถ
การทำงานที่อู่ซ่อมรถ ทำให้ศรชัย เมฆวิเชียร ได้เจอกับครูฉลอง ภู่สว่าง ครูเพลงชื่อดังแห่งยุคโดยบังเอิญ เนื่องจากรถของครูเกิดมาเสียแถวนั้นระหว่างที่จะไปแสดงดนตรีที่ต่างจังหวัด เพื่อนรุ่นพี่ที่แผนกช่างเครื่องยนต์ของอู่เห็นว่าข้างรถเขียนว่า “วงดนตรีฉลอง ภู่สว่าง ก็เลยมาตามและพาไปฝาก แต่ครูก็ไม่รับโดยบอกกับศรชัย เมฆวิเชียรว่า “มีงานทำอย่างนี้ดีแล้ว  ไม่เสี่ยง” อีก 3 วันต่อมา ครูฉลอง ภู่สว่าง มารับรถที่อู่ เพื่อนของศรชัย เมฆวิเชียร ก็พาไปฝากอีกครั้ง คราวนี้ ครูฉลอง ภู่สว่าง ลองให้ร้องเพลง “คิดถึงพี่ไหม “ ของศรคีรี ศรีประจวบให้ฟัง หลังร้องจบครูก็ตกลงใจที่จะไม่รับ แต่ภรรยาของครู ที่ตามมาด้วยเกิดติดใจน้ำเสียง และเลยให้ครูรับเขาไว้
เมื่อมาอยู่กับครูฉลอง ภู่สว่าง ที่ช่วยแก้ไขปัญหาการร้องคร่อมจังหวะให้เขาได้แล้ว ครูก็แต่งเพลงให้เขา ครูฉลอง ภู่สว่างนั้นถนัดในแนวเพลงต่อว่าผู้หญิง แต่เห็นว่า ศรชัย เมฆวิเชียรมีหน้าตาหล่อเหลา ไม่เหมาะกับเพลงต่อว่าผู้หญิง ก็เลยแต่งเพลงแนวหวานให้ ก็เลยมอบเพลง “จูบไม่หวาน” ที่แต่เดิมกะจะแต่งให้ ชินกร ไกรลาศ  ส่วนเพลงสร้างชื่อของเขานั้น ได้แก่เพลง “ลำดวนลืมดง” และเพลง ” ทหารเกณฑ์ผลัด 2 “ ก่อนจะมาดังอย่างสุดๆกับ “อ้อนจันทร์” และ”พายงัด “
สำหรับชื่อ ศรชัย เมฆวิเชียร นั้น  หลวงพ่อสุด วัดกาหลง และหลวงพ่อวัดช่องลมเป็นคนตั้งให้ โดยเลียนแบบมาจากชื่อ ยอดชาย เมฆสุวรรณ
ผลงานเพลงดัง

จูบไม่หวาน (ฉลอง ภู่สว่าง)
ทหารเกณฑ์ผลัดสอง (สุรินทร์ ภาคศิริ)
คนงามลืมง่าย (ฉลอง ภู่สว่าง)
ลำดวนลืมดง (สุรินทร์ ภาคศิริ)
อ้อนจันทร์ (ฉลอง ภู่สว่าง)
พายงัด (ฉลอง ภู่สว่าง)
มาน้องมา
บัวหลวงบึงพลาญ (ดอย อินทนนท์)
รอทั้งปี (ชวนชัย ฉิมพะวงษ์)
รักแรมไกล
นักรบลาแฟน
บ.ข.ส.รอรัก (ฉลอง ภู่สว่าง)
จงคอยพี่ที่อีสาน
อย่าหลงบางกอก
รักกำมะลอ
ดวงใจไร้รัก
ลำดวงใจดำ
ขอพรเจ้าพ่อ
บัวตูมบัวบาน
น้ำตาลาไทร
จำใจจาก
ไพรอำพราง
กระท่อมทองกวาว
ลานรักลานเท
พ่อหม้ายตามเมีย
กระท่อมพ่อหม้าย
เมียจ๋า
อ้อยจ๋า
อุทิศให้เธอ
ศรีเมืองไทย
อัลบั้มร่วมกับศิลปินคนอื่น

เมดเล่ย์ สุดยอด ลูกทุ่งกึ่งศตวรรษ (กรกฎาคม 2538)
ดวลเพลงดัง สายัณห์ & ศรชัย
ท็อปฮิต 4 ดาว
ต้นตระกูลเพลงดัง
ต้นฉบับลูกทุ่งไทย
ต้นตำรับลูกทุ่งไทย
รวมดาวลูกทุ่ง
สายด่วนลูกทุ่ง
รวมฮิตเพลงดังเงินล้าน
ลูกทุ่งรวมพล คนหลายชื่อ
สุดฮิต มรดกลูกทุ่งไทย 2
อมตะเพลงดังโดนใจ
ลูกทุ่งรวมดาวเพลงดัง
ฮิตที่สุด
ฮิต No.1
16 เพลงรักโดนใจ
รวมเพลงลูกทุ่งฮิตโดนใจ ชุด 2
16 เพลงซึ้งโดนใจ
ฝากใจไว้ที่อีสาน
ลูกทุ่ง ทองแท้ ถาม ตอบ
ลูกทุ่ง เมดเล่ย์ สามซ่า มันส์ ระเบิด
ลูกทุ่งเมดเล่ย์ เบรคไม่อยู่ ชุดพิเศษ 1 มันส์ไม่หยุด
ลูกทุ่งเพลงฮิตที่คิดถึง
ลูกทุ่งเพลงดังฟ้งไพเราะ
คุณขอมา 2
รวมลูกทุ่ง 10 ศิลปิน
ผลงานการแสดงภาพยนตร์

มนต์เพลงลูกทุ่ง เอฟ.เอ็ม. (2545) รับบท ประธานพยานการนับเงินรางวัล
คอนเสิร์ต

คอนเสิร์ต ลูกทุ่งจ๋ามหาสนุก (21 – 22 เมษายน 2555)
คอนเสิร์ต เปิดสวรรค์ (16 มีนาคม 2556)
คอนเสิร์ต Pattaya Music Festival 2013 (24 มีนาคม 2556)
คอนเสิร์ต Pattaya Music Festival 2014 (23 มีนาคม 2557)
คอนเสิร์ต ลูกทุ่งเพื่อแผ่นดิน (6 กันยายน 2558)
คอนเสิร์ต OTOP และของดี อำเภอป่าโมก (28 กันยายน 2559)
คอนเสิร์ต รำลึก พ่อดม ชวนชื่น (26 ธันวาคม 2561)
คอนเสิร์ต พลังเสียงนี้เพื่อเธอ ครั้งที่ 1 (3 มีนาคม 2562)
คอนเสิร์ต 84 ปี ปรางทิพย์ บรรลือฤทธิ์ (4 ตุลาคม 2563)
คอนเสิร์ต 84 ปี ลูกทุ่งไทย (14 มกราคม 2567)
คอนเสิร์ต วันเพลงลูกทุ่งไทย (11 พฤษภาคม 2567)
ปัจจุบัน

ศรชัย เมฆวิเชียร พักอยู่หลังวัดลาดพร้าว และยังคงรับงานร้องเพลงอยู่เหมือนเดิม โดยมีโรคไต​เป็นโรคประจำตัว กระทั่งวันที่ 23 กุมภาพันธ์ 2567 ศรชัย เมฆวิเชียร ได้รับการยกย่องให้เป็นศิลปินมรดกอีสานจากมหาวิทยาลัยขอนแก่น
บรรณานุกรม

เจนภพ จบกระบวนวรรณ. เพลงลูกทุ่ง, TK Park Music Library ชุดดนตรีไทย. กรุงเทพ : สำนักงานอุทยานการเรียนรู้, พ.ศ. 2550. 176 หน้า. หน้า หน้าที่. ISBN 978-974-8218-83-0
วรายุฑ มิลินทจินดา

| วรายุฑ มิลินทจินดา |
| --- | --- |
งาน 7 ปีเอ็มทีวีไทยแลนด์
เกิด: วรายุฑ มิลินทจินดา 16 มกราคม พ.ศ. 2498 (69 ปี) จังหวัดพระนคร ประเทศไทย
ชื่ออื่น: ไก่ วรายุฑ, เจ๊ไก่
อาชีพ: ผู้จัดละคร นักแสดง พิธีกร
ปีปฏิบัติงาน: พ.ศ. 2521–ปัจจุบัน
ตัวแทน: ช่อง 3 เอชดี
บิดามารดา: วิวัฒน์ มิลินทจินดา (บิดา) ดารา มิลินทจินดา (มารดา)
ญาติ: วุฒิธร มิลินทจินดา (หลาน)
อาชีพแสดง
รางวัล
โทรทัศน์ทองคำ: รางวัลเกียรติยศคนทีวี  พ.ศ. 2565
 
วรายุฑ มิลินทจินดา (เกิด 16 มกราคม พ.ศ. 2498) ชื่อเล่น ไก่ เป็นนักแสดงและผู้จัดละครชาวไทย
ประวัติ

วรายุฑ เกิดที่กรุงเทพ เป็นบุตรของ นายวิวัฒน์ มิลินทจินดา และ นางดารา มิลินทจินดา จบการศึกษาระดับอนุบาลศึกษาถึงระดับประถมศึกษาปีที่ 4 ที่โรงเรียนสุพมาศพิทยาคม ระดับประถมศึกษาปีที่ 5-7 โรงเรียนวัดตองปุ ระดับมัธยมศึกษาปีที่ 1-3 โรงเรียนวัดบวรนิเวศ และได้รับประกาศนียบัตรวิชาชีพ (ปวช.) โรงเรียนช่างศิลป์ กรุงเทพมหานคร
หลังจากเรียนจบเข้าไปเป็นพนักงานประจำช่างศิลป์ โรงพิมพ์ยานนาวา ทำหน้าที่จัดทำ และออกแบบการ์ด นามบัตร แผ่นปลิว ต่าง ๆ จากนั้นอีก 2 ปี ทำหน้าที่รับผิดชอบในฝ่ายช่างศิลป์และติดสติกเกอร์ฉลากโรงงานน้ำปลา ต่อมาในปี พ.ศ. 2519 ทำงานบริษัทสีเคนีเท็กซ์ จำกัด ทำหน้าที่หลายอย่างทั้งเป็นเซลล์และจัดหน้าร้าน และยังรับผิดชอบออกแบบถุงยางอนามัยให้กับบริษัทคิงส์เท็กซ์ จำกัด เนื่องจากทั้งสองบริษัทมีผู้บริหารเป็นคนเดียวกัน ต่อมาในปี พ.ศ. 2521 ทำงานให้กับบริษัทอินเตอร์เนชั่นแนลคอสเมติกส์ จำกัด ทำหน้าที่เป็นฝ่ายศิลปกรรมด้านการออกแบบชุดชั้นในผู้หญิง จัดหน้าร้าน จัดตู้โชว์และทำแพ็กเกจเครื่องสำอางเพี๊ยซ
จากนั้นในปี พ.ศ. 2524 ทำงานที่โรงแรมมณเฑียร ด้านกราฟิกดีไซน์ ออกแบบ ชื่อห้องอาหาร เมนู ป้ายเวทีในงาน จัดเลี้ยงต่าง ๆ หลังจากนั้นได้รับการติดต่อมาเป็นผู้ช่วยของ คุณภัทราวดี (ศรีไตรรัตน์) มีชูธน ซึ่งเป็นผู้จัดละครโทรทัศน์ และละครเวที โดยคุณณพ-วงเดือน (อินทรวุธ) ยนตรรักษ์ เป็นผู้ติดต่อ ตรงนี้ถือเป็นจุดเปลี่ยนที่ก้าวเข้าสู่ละครโทรทัศน์ และตัดสินใจลาออกจากงาน ในปี พ.ศ. 2525 โดยได้ทำงานด้านการแสดงการแต่งหน้า การออกแบบเสื้อผ้า การจัดฉาก ช่วยกำกับการแสดงตลอดจนด้านธุรกิจต่าง ๆ ในการจัดสร้างละคร
จากนั้นได้ร่วมจัด ละครโทรทัศน์ และ ภาพยนตร์ อย่าง ละครโทรทัศน์เรื่องความรัก, ภาพยนตร์เรื่องรักริษยา, ละครโทรทัศน์ เรื่อง เซียวฮื่อยี้ เทพบุตรผู้ไร้ทวน โดยทำหน้าที่ แต่งหน้าตัวละคร จัดเสื้อผ้า จัดฉากและอุปกรณ์ประกอบฉาก จากความสำเร็จกับการเป็นผู้จัดละคร เรื่อง ทะเลเลือด จึงได้ก่อตั้งบริษัท ไอแอม โปรดักชั่น จำกัด (ปัจจุบันคือ บริษัท ฮู แอนด์ ฮู จำกัด) ผลิตละครโทรทัศน์อีกมากมายจนถึงปัจจุบัน นอกจากนี้ วรายุฑยังก่อตั้งบริษัท รีไมน์ จำกัด ผลิตรายการโทรทัศน์ป้อนให้กับไทยทีวีสีช่อง 3 รายการที่มีชื่อเสียง เช่น ดาวล้านดวง อลหม่านจานเด็ด เป็นต้น[ต้องการอ้างอิง]
ผลงาน > ละคร

ขบวนการคนใช้ (ช่อง 3) (2520)
ประชาชนชาวแฟลต (ช่อง 3) (2521)
ดงมนุษย์ (ช่อง 3) (2523)
สงครามพิศวาส (ช่อง 3) (2525)
ระบำมาร (ช่อง 3) (2526)
คนเดินดิน (ช่อง 9) (2526)
มนุษย์ (ช่อง 9) (2527)
สงครามอารมณ์ (ช่อง 5) (2527)
เพลงพรหม (ช่อง 3) (2527)
รักริมทาง (ช่อง 9) (2527)
เบญจรงค์ห้าสี (ช่อง 3) (2528) รับบท ไก่ รับเชิญ
นางเอก (ช่อง 3) (2529)
เลขานินทานาย (ช่อง 3) (2530)
ตัวประกอบอดทน (ช่อง 9) (2531)
รัตนาวดี (ช่อง 3) (2531) รับบท ประวิช
ผู้พิชิตมัจจุราช (ช่อง 3) (2532)
นิยายรักนักศึกษา (ช่อง 3) (2533)
โหด เลว อ้วน (ช่อง 3) (2533)
หนุ่มสาวชาวหอ โครงการ 2 (ช่อง 3) (2534)
สิ้นสวาท (ช่อง 3) (2536)
เหลี่ยมลูกไม้ (ช่อง 9) (2536) รับบท แป้ง
ไฟสิ้นเชื้อ (ช่อง 3) (2537) รับเชิญ
เหมือนคนละฟากฟ้า (ช่อง 3) (2538) รับบท เซม
ไฟต่างสี (ช่อง 3) (2538) รับเชิญ
เรือนมยุรา (ช่อง 3) (2540) รับบท จั๊ด
นางสาวแสนแก้ว (ช่อง 3) (2541) (รับเชิญ)
นางโชว์ (ช่อง 3) (2546) รับบท สมาพร กรณ์วิภา (สมพร ชุ่มชื่นใจ) (เจ้เม้า)
ราชินีหมอลำ (ช่อง 3) (2548) รับบท เจ๊หวึ่ง
นางฟ้าไซเบอร์ (ช่อง 3) (2548) รับบท มิสตี้
กรุงเทพราตรี (ช่อง 3) (2550) รับบท รุ่ง
ดาวจรัสฟ้า (ช่อง 3) (2551) รับบท ไพรพนา สารคาม
พระจันทร์สีรุ้ง (ช่อง 3) (2552) รับบท ป้อ (ปรีดา)
แฝดนะยะ (ช่อง 3) (2553)
กลรักลวงใจ (ช่อง 3) (2554) รับบท เจ๊อ้อ
มาลีเริงระบำ (ช่อง 3) (2557) รับบท แคที่
เด็ดปีกนางฟ้า (ช่อง 3 HD) (2561) รับบท พิธีกรรายการ Talk Today รับเชิญ
บ่วงนฤมิต (ช่อง 3 HD) (2562) รับบท คุณวรา
ด้ายแดง (ช่อง 3 HD) (2562) รับบท หงกงจู้
ดั่งดวงหฤทัย (ช่อง 3 HD) (2563) รับบท ประธานมนตรีแห่งกาสิก (รับเชิญ)
รักนอกกรอบ (Ch3Plus) (2564)
มัดหัวใจยัยซุปตาร์ (ช่อง 3 HD) (2565) รับบท คุณแจ๊ค